Ελληνικές βουλευτικές εκλογές 1844

Οι **ελληνικές βουλευτικές εκλογές του 1844** διήρκεσαν έξι μήνες και διενεργήθηκαν κατά τη διάρκεια της κυβέρνησης του Αλεξάνδρου Μαυροκορδάτου. Νικητής των εκλογών ήταν ο Ιωάννης Κωλέττης ο οποίος ήταν ο πρώτος κοινοβουλευτικός Πρωθυπουργός της Ελλάδας. Η πρώτη εκλεγμένη Βουλή των Ελλήνων συγκροτήθηκε σε σώμα και συνεδρίασε για πρώτη φορά τον Ιανουάριο του 1845.

## Ιστορία
Οι εκλογές έγιναν σύμφωνα με τον εκλογικό νόμο της 4ης Μαρτίου 1829, δηλαδή με «έμμεση και καθολική ψηφοφορία του άρρενος πληθυσμού άνω των 25 ετών». Εξελέγησαν 244 πληρεξούσιοι από 92 εκλογικές περιφέρειες, συμπεριλαμβανομένων και εκπροσώπων των αλύτρωτων περιοχών που συμμετείχαν στην επανάσταση του 1821.

Στις 26 Νοεμβρίου 1843 εξελέγη επιτροπή με 21 μέλη για να καταρτίσει σχέδιο του συντάγματος. Το τελικό σχέδιο ψηφίστηκε στις 21 Φεβρουαρίου 1844, κυρώθηκε από την Εθνοσυνέλευση και εκδόθηκε από το μονάρχη στις 18 Μαρτίου. Με βάση τον εκλογικό νόμο, που καταρτίστηκε  στις 18 Μαρτίου 1844, κάθε επαρχία αποτελούσε ξεχωριστή εκλογική περιφέρεια. Ο αριθμός των βουλευτών που εκλέγονταν σε κάθε εκλογική περιφέρεια εξαρτώταν από τον πληθυσμό της. Επαρχίες πάνω από 10.000 κατοίκους εξέλεγαν ένα βουλευτή, έως 20.000 κατοίκους 2 βουλευτές, έως 30.000 κατοίκους 3 βουλευτές , πάνω από 30.000 κατοίκους εξέλεγαν 4 βουλευτές, Προνομιακά η Ύδρα θα εξέλεγε 3 βουλευτές, οι Σπέτσες 2 βουλευτές και "οι εν Ελλάδι Ψαριανοί" 2 βουλευτές. Επίσης 1 βουλευτή θα εξέλεγαν οι καθηγητές του Πανεπιστημίου Αθηνών.

Οι εκλογές διήρκεσαν έξι μήνες, μέσα σε κλίμα βίας και νοθείας, και διενεργήθηκαν κατά τη διάρκεια της κυβέρνησης του Αλεξάνδρου Μαυροκορδάτου. Οι περισσότερες περιφέρειες τις έκαναν τον Μάιο και τον Ιούνιο του 1844, ενώ άλλες τον Αύγουστο. Έγιναν με το πλειοψηφικό σύστημα στενής περιφέρειας. Νικητής των εκλογών ήταν ο Ιωάννης Κωλέττης αρχηγός του Γαλλικού κόμματος, ήταν ο πρώτος κοινοβουλευτικός πρωθυπουργός της Ελλάδας. Παρόλο που το κόμμα του ήρθε τρίτο στις εκλογές σχημάτισε την Κυβέρνηση Ιωάννη Κωλέττη 1844 η οποία ήταν κυβέρνηση συνασπισμού με το Ρωσικό κόμμα. Η πρώτη εκλεγμένη Βουλή των Ελλήνων συγκροτήθηκε σε σώμα και συνεδρίασε για πρώτη φορά τον Ιανουάριο του 1845. Ωστόσο, υποστηρίζεται η σωστή άποψη πως, αν θα θέλαμε να είμαστε ακριβολόγοι, κοινοβουλευτικό σύστημα με την ορθή έννοια του όρου, υπήρξε με την καθιέρωση της αρχής της δεδηλωμένης το 1875 από τον Χαρίλαο Τρικούπη. Συνεπώς, κατά την άποψη αυτή, πρώτος κοινοβουλευτικός Πρωθυπουργός της Ελλάδας ήταν ο Χαρίλαος Τρικούπης.

## Αποτελέσματα
* **Εκλογικό Σύστημα**: Πλειοψηφικό με στενή περιφέρεια. Η ψηφοφορία έγινε με ψηφοδέλτιο.
* **Εκλογικός Νόμος**:
* **Εκλογικές περιφέρειες**:
* **Σύνολο υποψηφίων**:

## Βουλευτές που εκλέχθηκαν στις βουλευτικές εκλογές του 1844

### Άνδρου
* Ανδρέας Σ. Δανόπουλος
* Μιχαήλ Ορφανός-Καΐρης
* Πέτρος Δ. Καμπάνης

### Αττικής
* Δημήτριος Καλλιφρονάς

### Γόρτυνος (Καρυταίνης)
* Κανέλλος Δεληγιάννης

### Ευρυτανίας
* Δημήτριος Λ. Ζώτος
* Νίκος Θέου

### Θήρας
* Νικόλαος Ιακ. Δελένδας
* Άγγελος Ζάννες ή Άγγελος Γ. Τσάνος

### Καλαβρύτων
* Νικόλαος Ανδρικόπουλος (ή Ανδρίκου)

### Καλαμών
* Ιωάννης Ζάρκος

### Λακεδαίμονος
* Πέτρος Βαρβιτσιώτης

### Λοκρίδος
* Γεώργιος Δερνιτσιώτης

### Μαντινείας
* Παναγιώτης Βάρβογλης
* Βασίλειος Π. Δημητρακόπουλος

### Μεσσήνης
* Κωνσταντίνος Δαρειώτης
* Παναγιώτης Καλαμαριώτης

### Νάξου
* Σπυρίδων Α. Βαρότσης
* Γεώργιος Κάνδυας

### Ναυπλίας
* Ιωάννης Αμβροσιάδης
* Κωνσταντίνος Αξελός
* Ιωάννης Ευσταθίου
* Μιχαήλ Ιατρός

### Ολυμπίας
* Κωνσταντίνος Ζαρειφόπουλος

### Πανεπιστημίου-Όθωνος
* Αναγνώστης Παπαϊωάννου

### Πατρών
* Δημήτριος Κουμανιώτης - Γαλλικό κόμμα
* Κωνσταντίνος Τσερτίδης  - Γαλλικό κόμμα
* Αντώνιος Καλαμογδάρτης  - Γαλλικό κόμμα

### Σκιάθου και Σκοπέλου
* Κωνσταντίνος Αντωνιάδης
* Σταμάτιος Αντωνιάδης

### Σύρου
* Σταμάτιος Δάρας
* Νικόλαος Καλλέργης

### Τήνου
* Δημήτριος Ν. Δρόσος

### Ύδρας
* Γκίκας Δοκός

### Φθιώτιδος
* Ευαγγέλης Βαλατσός

### Ψαρρών
* Κωνσταντίνος Κανάρης

## Εξωτερικοί σύνδεσμοι
* Εφημερίδα ''Θάρρος'' της Καλαμάτας
* Εφημερίδα ''Έθνος''

## Παραπομπές


1844